CELEX: 62012TN0096
Language: fi
Date: 2012-03-01 00:00:00
Title: Asia T-96/12: Kanne 1.3.2012 — Espanja v. komissio

14.4.2012   
            
            
               FI
            
            
               Euroopan unionin virallinen lehti
            
            
               C 109/33
            
         Kanne 1.3.2012 — Espanja v. komissio
   (Asia T-96/12)
   2012/C 109/66
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: N. Díaz Abad)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komissio ei ole noudattanut velvollisuuttaan maksaa jäännökset Espanjan viranomaisille kahden kuukauden kuluessa asetuksen N:o 1164/1994 liitteessä II olevan D artiklan 2 kohdan d alakohdassa tarkoitettujen asiakirjojen esittämisen jälkeen
            
         
               —
            
            
               toissijaisesti kumoamaan 22.12.2011 päivätyn kirjeen, joka sisältää kannanoton, jonka komissio teki sen seurauksena, kun sitä kehotettiin maksamaan sen tuen jäännös, joka vastaa Espanjalle ohjelmakaudelle 2000–2006 myönnetyn koheesiorahaston osittain rahoittamien hankkeiden päättämismenettelyä, sekä velvoittamaan komission maksamaan nämä jäännökset, ja
            
         
               —
            
            
               velvoittamaan vastaajana olevan toimielimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Espanjan kuningaskunta väittää tässä laiminlyöntikanteessa, että vastaajana oleva toimielin ei ole noudattanut velvollisuuttaan maksaa jäännöksiä, jotka vastaavat Espanjalle ohjelmakaudelle 2000–2006 myönnetyn koheesiorahaston osittain rahoittamien hankkeiden päättämismenettelyä.
   Toissijaisesti, ja siinä tapauksessa, että unionin yleinen tuomioistuin katsoo, että väitetty laiminlyönti saatettiin päätökseen 22.12.2011 päivätyllä kirjeellä, johon sisältyy komission kannanotto Espanjan kuningaskunnan aikaisemmin esittämään vaatimukseen, kantaja nostaa myös kumoamiskanteen, jossa se vaatii tämän kirjeen kumoamista.
   Kanteensa tueksi kantaja vetoaa kuuteen kanneperusteeseen.
   
               1)
            
            
               Asetuksen N:o 1164/94 (1) liitteessä II olevan D artiklan 5 kohtaa on rikottu, koska komissio ei maksanut kanteessa tarkoitettuja hankkeita koskevan tuen jäännöksiä kahden kuukauden kuluessa ilman, että tämän määräajan keskeytymistä oli todettu.
            
         
               2)
            
            
               Oikeusvarmuuden periaatetta on loukattu, koska komissio rikkoi selkeää oikeussääntöä, josta aiheutuu täsmällisiä oikeudellisia seurauksia.
            
         
               3)
            
            
               Asetuksen N:o 1386/2002 (2) 18 artiklan 3 kohtaa on rikottu, koska komissio ei tehnyt siinä tarkoitettua päätöstä kolmen kuukauden kuluessa Espanjan viranomaisten kanssa järjestetyn tapaamisen päivästä.
            
         
               4)
            
            
               Asetuksen N:o 1164/94 12 artiklaa on rikottu, koska komissio ylitti sille tässä artiklassa varainhoidon valvontaa varten myönnetyn toimivallan rajat.
            
         
               5)
            
            
               Asetuksen N:o 1386/2002 15 artiklaa on rikottu, koska ne lain mukaiset edellytykset eivät täyttyneet, joiden täyttyessä komissio voi pyytää lisätarkastuksen suorittamista.
            
         
               6)
            
            
               Asetuksen N:o 1164/94 liitteessä II olevaa H artiklaa on rikottu, koska komissio aloitti tässä artiklassa tarkoitetun menettelyn, vaikka tarvittavat edellytykset eivät täyttyneet.
            
         
      (1)  Koheesiorahastosta 16.5.1994 annettu neuvoston asetus (EY) N:o 1164/94 (EYVL L 130, s. 1).
   
      (2)  Neuvoston asetuksen (EY) N:o 1164/94 soveltamista koskevista yksityiskohtaisista säännöistä koheesiorahastosta myönnettävään tukeen liittyvien hallinto- ja valvontajärjestelmien ja rahoitusoikaisumenettelyn osalta 29.7.2002 annettu komission asetus (EY) N:o 1386/2002 (EUVL L 201, s. 5).